Veje og stier:
Flere af vores veje og stier på campingpladsen er belagt med enten fliser eller asfalt og kan uden videre benyttes af kørestolsbrugere.
Toiletforhold:
I alle servicebygninger samt vores vandland er der toilet- og brusefaciliteter, som er velegnede for kørestolsbrugere, spørg gerne i informationen for handicap adgangskort.
Restaurant Feddet:
Du er hjertelig velkommen i vores restaurant, hvor der også forefindes kørselsrampe, således tilgængeligheden bliver nemmere for dig
Overnatning:
Ønsker du at overnatte i vores hytter, anbefaler vi vores luksushytter, enten Lærke- eller strandhytte. Bestil i forbindelse med din ferie en rampe til hytten, således sørger vi for, at inden du ankommer til campingpladsen, har vi lagt kørselsrampe klar til dig.
God ferie!